《再叠韵呈季贶 其二》
清代·魏锡曾

鸣玉犹增坛坫哗，哲人处世玩龙蛇。顾厨俊及兹多口，粤宋燕秦岂一家。

党籍无碑刊茂叔，琅嬛有地辟张华。劝君勤校五千卷，遮莫秋林噪鹊鸦。

作者简介：（?—1881）清浙江仁和人，字稼孙。贡生。官福建盐大使。嗜金石拓本，节衣缩食，购墨本甚富。在官事简，常以笔砚为事。有《绩语堂碑录》、《绩语堂诗文集》、《书学绪闻》。